stanford-oval/wikipedia huggingface dataset:
Epäilyt Barack Obaman kansalaisuudesta
Kritiikki

Rasismin on väitetty olevan tärkeä motivoiva tekijä Obaman syntymätodistusta koskevissa teorioissa, koska monien on vaikea hyväksyä mustaihoista presidenttiä . Republikaanien kansallisen komitean puhemies Michael Steele antoi edustajansa välityksellä julkilausuman, jonka mukaan: "Puhemies Steele uskoo tämän olevan tarpeeton häiriötekijä ja uskoo presidentin olevan Yhdysvaltain kansalainen."
Aiheesta muualla

FactCheck.org:Born in the U.S.A. The truth about Obama's birth certificate. (Arkistoitu – Internet Archive)
The former British police officer who wants to bring down Barack Obama
Obamanvihaajat-dokumentti Ylen Elävässä arkistossa
Suosittuja salaliittoteorioita
| --- | --- |
Kuolemia:   John F. Kennedyn salamurhan teoriat  Salaliittoteoriat prinsessa Dianan kuolemasta  Salaliittoteoriat Dag Hammarskjöldin kuolemasta  Salaliittoteoriat Adolf Hitlerin kuolemasta  Salaliittoteoriat Elvis Presleyn kuolemasta  Salaliittoteoriat Johannes Paavali I:n kuolemasta  Salaliittoteoriat Osama bin Ladenin kuolemasta 
Onnettomuuksia:   Estonian uppoamisen salaliittoteoriat 
Terrori-iskuja:   Venäjän kerrostalopommeja koskevat salaliittoteoriat  Syyskuun 11. päivän terroritekojen salaliittoteoriat 
Avaruus ja maan ulkopuolinen elämä:   Apollo-ohjelmaa koskevat huijaussyytökset  Black Knight -satelliitti  Liskoihmiset  Mustapukuiset miehet  Natsiufot  Nibiru  Roswellin tapaus 
Muita:   Bilderberg-ryhmä  Die Glocke  Epäilyt Barack Obaman kansalaisuudesta  Eurabia/Väestönvaihto/Kalergi-salaliittoteoria  Great Reset  Grooming  HAARP  Holokaustin kiistäminen  Illuminati  Keksitty keskiaika  Kemikaalivanat  Koronaviruspandemiaan liittyvät salaliittoteoriat  Kulttuurimarxilaisuus  Kuollut internet -teoria  Lilla Saltsjöbadsavtalet  Mustat helikopterit  NESARA  Paul on kuollut  Philadelphia-koe  Pizzagate  QAnon  Selkäänpuukotusteoria  Siionin veljeskunta  Siionin viisaiden pöytäkirjat  Syvä valtio  Uusi kronologia  Uusi maailmanjärjestys  Valkoisten kansanmurha  Varsovan keskitysleirin puolalaisten murhaaminen  ZOG 
Mainostaulu, jossa teksti "Missä on syntymätodistus?", vuodelta 2010.
Clara von Rappard

Clara von Rappard: Omakuva, vuodelta 1894.
Clara von Rappard: Miss Hardy auf der Rosenterrasse im Rugen (Interlaken), maalattu vuonna 1883.
Clara Julia Elisa von Rappard (19. toukokuuta 1857 Wabern - 12. tammikuuta 1912 Bern) oli sveitsiläinen taidemaalari.
Von Rappard syntyi perheeseen, joka harrasti kulttuuria ja taidehistoriaa. Tyttären lahjat huomattiin jo varhain. Von Rappard opiskeli piirtämistä jo 12-vuotiaana Venetsiassa ja vuosina 1875- 1885 hän opiskeli Berliinin taideakatemian naisten luokalla. Hänen koulutukseensa kuului opintoja historiassa, kirjallisuudessa, maantieteessä ja taidehistoriassa. Hänen opettajiinsa lukeutuivat Adolph von Menzel ja Arnold Böcklin. Hän matkaili aikalaiseksi paljon ja vietti aikaa Ateenassa, Wienissä, Roomassa ja Istanbulissa.
Vuosina 1886-1887 von Rappardilla oli oma ateljee Münchenissä ja hän osallistui moniin taidenäyttelyihin ympäri Eurooppaa uransa aikana ja myös Chicagon maailmannäyttelyssä vuonna 1893. Münchenissä ilmestyi vuonna 1897 hänen piirroksistaan kirja "Studien un Phantasien".
Von Rappard oli eläissään Sveitsin tunnetuin naistaiteilija. Hän menehtyi pitkään vaivanneeseen keuhkosairauteen. Sairaus oli vaivannut jo 1890-luvun loppupuolella ja hoidoksi oli tarjottu myös hypnoosia.
Aiheesta muualla

http://www.mutualart.com/Artist/Clara-von-Rappard/C5FB64D099A2A342
Clara Tauson

| Clara Tauson |
| --- | --- |

Henkilötiedot
Syntynyt: 21. joulukuuta 2002 (ikä 21) Kööpenhamina, Tanska
Kansalaisuus:   Tanska
Tennispelaaja
Pituus:  182  cm
Kätisyys:  oikea
Palkintorahat:  2 275 621 USD
Kaksinpeli
Paras sijoitus:  139. (1.3.2021)
Turnausvoittoja:  1
Voitot/tappiot:  220–99
Grand Slam -turnauksissa
Ranskan avoimet:  2. kierros (2020)
Nelinpeli
Paras sijoitus:  432  (21. helmikuuta 2022)
Voitot/tappiot:  7–18
Aiheesta muualla
ITF
WTA
Clara Tauson (s. 21. joulukuuta 2002) on tanskalainen tennispelaaja. Parhaimmillaan hän on ollut kaksinpelissä WTA-listan sijalla 139 maaliskuussa 2021. Junioriurallaan hän voitti Australian avointen kaksinpeliturnauksen vuonna 2019 ja saavutti junioreiden maailmanlistalla ykkössijan.
Tauson pelasi WTA-turnauksen pääsarjassa ensimmäisen kerran 16-vuotiaana Luganossa 2019. Grand slam -turnauksen pääsarjassa hän pelasi ensimmäisen kerran Ranskan avoimissa 2020. Hän päihitti ensimmäisellä kierroksella 21:nneksi sijoitetun Jennifer Bradyn. Toisella kierroksella hän hävisi Danielle Collinsille.
Tauson saavutti ensimmäisen WTA-turnausvoittonsa Lyonissa maaliskuussa 2021.
Aiheesta muualla

Clara Tauson WTA:n sivuilla (englanniksi)
Clara Tauson ITF:n sivuilla (englanniksi)
Enchant

| Enchant |
| --- | --- |
 Ed Platt soittaa bassoa vuonna 2005. Taustalla on rumpali Sean Flanegan.
Tiedot
Toiminnassa:  1988–
Tyylilaji:  progressiivinen rock
Kotipaikka:   San Francisco, Yhdysvallat
Laulukieli:  englanti
Jäsenet:  Sean Flanegan, rummut   Douglas Ott, kitara   Ted Leonard, laulu   Ed Platt, basso   Bill Jenkins, kosketinsoittimet  
Entiset jäsenet:  Paul Craddick, rummut (1988–2000)  Mike "Benignus" Geimer, kosketinsoittimet (1988–2000) 
Levy-yhtiö:  InsideOut Music  
Aiheesta muualla
enchantband.com
Infobox OKNimi-testi OK: 
Enchant on vuonna 1988 perustettu yhdysvaltalainen yhtye, joka soittaa progressiivista rockia. Yhtye on tähän mennessä julkaissut seitsemän studioalbumia sekä yhden live-CD/DVD:n. Pitkästä urastaan huolimatta Enchant ei ole saavuttanut suurta suosiota, vaikka onkin soittanut nimekkäiden artistien kanssa, kuten Dream Theater, Spock's Beard ja Marillion.
Enchantin perustivat kitaristi Douglas Ott, rumpali Paul Craddick ja kosketinsoittaja Mike "Benignus" Geimer. Kaksi jälkimmäistä kuitenkin jättivät yhtyeen henkilökohtaisista syistä vuonna 2000. Nykyisessä kokoonpanossa soittavat Ottin lisäksi myös basisti Ed Platt, laulaja Ted Leonard, rumpali Sean Flanegan ja kosketinsoittaja Bill Jenkins. Viimeinen perustajajäsen ja yhtyeen johtohahmo Ott vastaa suurimmasta osasta yhtyeen musiikkia.
Historia > Alkuajat ja debyyttialbumi (1988–1993)

Douglas Ott, Paul Craddick ja Mike "Benignus" Geimer perustivat Mae Dae -nimisen yhtyeen vuonna 1988, jonka vaikutteina olivat erityisesti Rush ja Genesis. Nimi muutettiin kuitenkin pian Enchantiksi. Kokoonpanon täyttivät laulaja Ted Leonard ja basisti Ed Platt. Kunnolla yhtye pääsi alkuun kuitenkin vasta vuonna 1993 kun Marillion-yhtyeen Steve Rothery kuuli bändistä. Hän auttoi tuottamaan debyyttialbumin A Blueprint of the World ja myös soitti levyllä vierailevana artistina. Myöhemmin kesällä seurasi ensimmäinen Euroopankiertue ja levy-yhtiön vaihto Magna Carta:sta InsideOut Music:iin. Ott on myöhemmin ilmoittanut olleensa tyytymätön Magna Cartaan, koska se ei hänen mielestään työskennellyt tarpeeksi yhtyeen puolesta.
Historia > Wounded, Time Lost ja Break (1996–1998)

Enchantin seuraava levy Wounded ilmestyi vuonna 1996. Vuonna 1997 yhtye sai paikan Dream Theaterin lämmittelijäyhtyeenä, jolloin InsideOut pyysi Enchantia julkaisemaan EP:n ennenjulkaisemattomasta materiaalista. Tarkoituksena oli myydä EP:tä kiertueella. Tuloksena oli Time Lost, joka paisuikin kokonaiseksi albumiksi sisältäen kolme kappaletta, jotka oli alun perin sävelletty A Blueprint of the Worldia varten ja neljä uutta kappaletta. Enchant julkaisi seuraavan albuminsa Break vuonna 1998. Yhtye oli albumin promootiokiertueella Spock's Beardin ja myöhemmin Marillionin kanssa.
Historia > Kokoonpano vaihtuu (1999–2002)

Perustajajäsen Mike "Benignus" Geimer joutui jättämään yhtyeen ennen Enchantin seuraavaa albumia saatuaan tuottoisan, mutta aikaa vievän työpaikan. Enchant nauhoitti seuraavan albuminsa Juggling 9 or Dropping 10 ilman kosketinsoittajaa, joten Ott ja Craddick joutuivat nauhoittamaan kosketinsoittimien osuudet. Juggling 9 or Dropping 10 julkaistiin vuonna 2000. Uuden levyn musiikillinen suunta ei miellyttänyt perustajajäsen Paul Craddickia, joten hän erosi yhtyeestä. Näin kitaristi Douglas Ott jäi viimeiseksi alkuperäisjäseneksi yhtyeeseen.
Enchant rupesi kirjoittamaan materiaalia seuraavaa levyä varten, mutta työskentely ilman rumpalia ja kosketinsoittajaa oli hankalaa. Rumpaliksi löytyi Ottin ystävä Sean Flanegan, mutta kosketinsoittajan paikan täyttäminen osoittautui hankalaksi. Seuraava albumi Blink of an Eye jouduttiin jälleen äänittämään ilman kosketinsoittajaa, joten Ottin piti tälläkin levyllä soittaa kosketinsoitinta kitaran ohella. Uusi albumi ilmestyi vuonna 2002 ja pian sen jälkeen kosketinsoittajaksi löydettiin viimein Bill Jenkins, joka oli Leonardin uusi tuttavuus. Uuden levyn julkaisun myötä levy-yhtiö InsideOut uudelleenjulkaisi Enchantin kaksi ensimmäistä albumia, A Blueprint of the Worldin sekä Woundedin.
Historia > Tug of War ja Live at Last (2003–2004)

Seuraava levy Tug of War ilmestyi vuonna 2003, kun Enchant oli kosketinsoittajan löytymisen jälkeen viimein kokonainen yhtye. Vuotta myöhemmin 2004 Enchant julkaisi ensimmäisen livetaltiointinsa Live at Last Oaklandissa soittamastaan keikasta. Yksi livealbumin tekoon kannustava seikka oli erityisesti se, että bändi halusi tarjota livemateriaalia faneilleen, jotka eivät pääse katsomaan yhtyeen konserttia. Tätä aatetta Enchant tuki myös siten, että konserttia oli mahdollisuus seurata samanaikaisesti internetin kautta.
Historia > Hiljaista aikaa (2004–2012)

Live at Lastin jälkeen yhtye ei antanut paljon elonmerkkejä itsestään lukuun ottamatta muutamia esiintymisiä. Marraskuussa 2009 Ed Platt ilmoitti kuitenkin Enchantin olevan koossa hiljaiselosta huolimatta. Hän ilmoitti myös uuden albumin säveltämisen olevan meneillään, mutta levy olisi tarkoitus tehdä ilman kiirettä ja aikarajoja. Tämän jälkeen Enchant kuitenkin vaikeni jälleen.
Puolitoista vuotta kestäneen täyden hiljaisuuden jälkeen Douglas Ott valoi uskoa faneilleen yhtyeen foorumilla maaliskuussa 2011. Hän kertoi yhtyeen jäsenten olevan kiinnostuneita uuden levyn teosta kiireisestä elämästä huolimatta. Hiljaisuuden syyksi hän sanoi, että yhtyeen jäsenillä oli ollut vaikeuksia yksityiselämässä ja he olivat halunneet pitää taukoa yhtyeestä, joka on vaatinut ympärivuorokautista työtä jo kahdenkymmenen vuoden ajan. Todellista edistystä nähtiin kuitenkin vasta helmikuussa 2012, kun Platt ilmoitti yhtyeen foorumilla Enchantin tehneen levytyssopimuksen InsideOut Musicin ja Century Median kanssa ja aloittaneen sävellystyön. Samalla hän kertoi tulevan levyn sisältävän mahdollisesti videomateriaalia albumin tekoprosessista. Levyn on määrä ilmestyä myöhemmin tänä vuonna tai viimeistään vuoden 2013 alkupuolella.
Jäsenet > Nykyiset

Douglas Ott – kitara
Ted Leonard – laulu
Ed Platt – basso
Sean Flanegan – rummut
Bill Jenkins – kosketinsoittimet
Jäsenet > Entiset

Paul Craddick – rummut (1988–2000)
Mike "Benignus" Geimer – kosketinsoittimet (1988–2000)
Julkaisut > Studioalbumit

A Blueprint of the World (1995)
Wounded (1996)
Time Lost (1997)
Break (1998)
Juggling 9 or Dropping 10 (2000)
Blink of an Eye (2002)
Tug of War (2003)
The Great Divide (2014)
Julkaisut > Livealbumit

Live at Last (2004)
Julkaisut > DVD:t

Live at Last (2004)
Yhtyeen musiikki

Enchantin tyylilaji on vaihtunut sen pitkän uran aikana paljon yhtyeen alkuajoista. Erityisesti debyyttialbumi A Blueprint of the World esittää Enchantin progressiivista puolta vaihtuvilla tahtilajeillaan ja instrumentaaliosuuksillaan. Yhtyeen vanhetessa progressiivisuus ei ole ollut yhtä vahvasti läsnä, vaikka kaikissa albumeissa on kuultavissa progressiivisia elementtejä. Enchantin musiikissa sekoittuu monet eri tyylilajit, sisältäen elementtejä sekä popmusiikista tarttuvine melodioineen että jopa metallimusiikista raskaine soundeineen.
Ott on sanonut yhtyeen panostavan paljon musiikin emotionaalisuuteen sekä itse musiikissa että sanoituksissa. Myös musiikin melodisuus on yhtyeelle tärkeää.
Aiheesta muualla

Viralliset sivut
Enchant Myspacessa (englanniksi)
Enchant Encyclopaedia Metallumissa (englanniksi)
Clostridium perfringens

| Clostridium perfringens |
| --- | --- |

Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Clostridia
Lahko::  Clostridiales
Heimo::  Clostridiaceae
Suku::  Klostridit Clostridium
Laji::  perfringens
Kaksiosainen nimi
 Clostridium perfringens  (Veillon and Zuber, 1898) Hauduroy et al., 1937 
Katso myös
   Clostridium perfringens Wikispeciesissä   Clostridium perfringens Commonsissa 
Infobox OKNimi-testi OK: 
Clostridium perfringens on klostrideihin (Clostridium) kuuluva grampositiivinen bakteeri, joka aiheuttaa  ruokamyrkytyksen. Sitä esiintyy yleisesti ympäristössä ja myös eläinten ja ihmisten suolistossa. Tartunta on yleensä peräisin lihasta tai kalasta. Oireet alkavat vuorokauden kuluessa tartunnasta ja häviävät noin vuorokauden kuluessa. Jos lihaa tai kalaa säilytetään liian lämpimässä, bakteerit lisääntyvät niissä vaarallisiksi määriksi.
C. perfringens muodostaa itiöitä, jotka voivat säilyä elossa ruoanvalmistuksessa, sillä ne kestävät keittämistä +100 °C:ssa 30–120 minuuttia. Keittäminen aktivoi itiöt muuttumaan kasvukykyisiksi soluiksi, jotka voivat aiheuttaa ruokamyrkytyksiä.
Vuosina 1975–2000 C. perfringens on ollut Suomessa yleisin ruokamyrkytysten aiheuttaja. Lisäksi se aiheuttaa harvinaista vaikeasti hoidettavaa kaasukuoliota ja hevosilla Baron Gruffin tautia.
Aiheesta muualla

Clostridium perfringens – Ruokavirasto
ITIS: Clostridium perfringens (englanniksi)
UniProt, Taxonomy: Clostridium perfringens (englanniksi)
David Pham

| David Pham |
| --- | --- |
 David Pham WSOP-turnauksessa Las Vegasissa vuonna 2005
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  25
WPT-voitot:  0
EPT-voitot:  0
Turnausansiot (USD):  8 194 767
Päivitetty:  17. joulukuuta 2009
David "The Dragon" Pham (s. 10. helmikuuta 1967) on vietnamilaissyntyinen yhdysvaltalainen pokeriammattilainen. Pham muutti Vietnamista Yhdysvaltoihin 17-vuotiaana "venepakolaisena".
Pham on pokerinpelaaja Men Nguyenin serkku. Nguyenin menestyttyään ammattilaisurallaan avasi pesulan, jossa Pham aloitti työskentelyn. Kuten monet muutkin Nguyenin työntekijöistä, Pham sai pokerioppia työnantajaltaan ja hänestä tuli menestyvä turnauspelaaja.
Vuonna 2001 Pham voitti World Series of Pokerin 2 000 dollarin S.H.O.E. -turnauksen, jonka ykköspalkinto oli 140 455 dollaria. Toisen WSOP-rannekkeensa hän voitti vuonna 2006 2 000 dollarin no limit hold'em shootout -turnauksessa. Siinä ykköspalkinto oli 240 222 dollaria. WSOP:n pääturnauksessa hän on parhaimmillaan ollut 44. (2001).
Helmikuussa 2003 Pham oli ykkönen L.A.Poker Classic -turnauksen 1500 dollarin sisäänoston limit hold'em -tapahtumassa. Hän voitti tunnettuja pelaajia kuten Bon Phan, Jennifer Harman ja Erick Lindgren vieden 457 320 dollarin ykköspalkinnon.
Joulukuussa 2004 Pham voitti Five Diamond World Poker Classicin 3 000 dollarin no limit hold'em -turnauksessa lopun kaksinpelissä Alan Goehringin ansaiten 414 419 dollaria. Toukokuussa 2007 Pham voitti Mirage Poker Showdown -tapahtuman 5 000 dollarin kaksinpeliturnauksen ja ansaitsi 135 200 dollaria.
World Poker Tourilla Pham on ollut finaalipöydässä viidesti. $ 10,000 The Doyle Brunson North American No Limit Hold'em Poker Championship -kisassa lokakuussa 2004 hän oli kolmas, samoin maaliskuussa 2007 World Poker Challengessa. Vuoden 2007 Legends of Pokerin kaksinpelissä hän hävisi Dan Harringtonille. Kakkostilastaan Pham ansaitsi 800 185 dollaria. EPT:n Karibian osakilpailussa tammikuussa 2008 hän oli neljäs.
Card Player -lehti on valinnut Phamin vuoden pelaajaksi vuosina 2000 ja 2007.
Joulukuussa 2009 Phamin pokeriuran turnausansiot ylittivät 8,1 miljoonaa dollaria
Aiheesta muualla

WPT:n profiili
David Pham The Hendon Mob Poker Databasessa (englanniksi)
Criminal (Britney Spearsin kappale)

| ”Criminal” Britney Spears |
| --- | --- | --- |

Singlen tiedot
 Albumilta: Femme Fatale
 Äänitetty : Maratone Studios, Tukholma, Ruotsi
 Julkaistu: 11. lokakuuta 2011
 Tuottaja(t): Shellback, Max Martin
 Tyylilaji: dancepop
 Kesto: 03.45
 Levy-yhtiö: Jive Records
Britney Spearsin muut singlet
| ”I Wanna Go” 2011 | ”Criminal” 2011 | ”Scream & Shout” 2012 |
Criminal on Britney Spearsin kappale ja neljäs single hänen seitsemänneltä studioalbumiltaan Femme Fatale. Kappaleen ovat säveltäneet ja sanoittaneet Max Martin, Karl Schuster ja Tiffany Amber. Kappaleen ovat tuottaneet Max Martin ja Shellback. Kappale kertoo tytöstä, joka kertoo äidilleen olevan rakastunut rikolliseen huolimatta siitä, että hän on lainsuojaton. Spears vahvisti MTV Video Music Awards -gaalan jälkeisessä haastattelussa 29. elokuuta kappaleen olevan albumin neljäs single. Kappale sai ylivoimaisesti eniten ääniä Spearsin virallisella Facebook-sivulla järjestetyssä singleäänestyksessä jättäen taakseen kappaleet "(Drop Dead) Beautiful" ja "Inside Out".
Musiikkivideo

Kappaleen musiikkivideo kuvattiin Lontoossa, Stoke Newingtonin alueella 17.–18. syyskuuta 2011. Ohjaajana toimi Chris Marrs Piliero, joka ohjasi myös Spearsin edellisen singlen "I Wanna Go" -musiikkivideon. Vuoden 2011 MTV Video Music Awards -gaalan jälkeen Spears kertoi MTV:lle, että hänellä on todella mielenkiintoinen idea videon juonesta. 6. syyskuuta Spears paljasti Twitter-tilillään kuvaavansa musiikkivideon Englannin vanhoilla kaduilla. Spearsin silloinen poikaystävä Jason Trawick vierailee videossa.
Listasijoitukset

Kappale debytoi Suomen virallisella latauslistalla sijalla 18.
Coyote Ugly

| Coyote Ugly |
| --- | --- |

Ohjaaja:  David McNally
Käsikirjoittaja:   Todd Graff  Gina Wendkos 
Tuottaja:   Jerry Bruckheimer  Chad Oman 
Säveltäjä:  Trevor Horn
Kuvaaja:  Amir M. Mokri
Leikkaaja:  William Goldenberg
Pääosat:   Piper Perabo  Adam Garcia  Maria Bello  Melanie Lynskey  Tyra Banks  John Goodman 
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures
Levittäjä:  Walt Disney Studios Motion Pictures Netflix Disney+
Ensi-ilta:   2000-8-44. elokuuta 2000 (Yhdysvallat)  2000-10-1313. lokakuuta 2000 (Suomi)  
Kesto:  101 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Coyote Ugly on vuonna 2000 ensi-iltansa saanut David McNallyn ohjaama yhdysvaltalainen romanttinen draamaelokuva. Elokuvan pääosissa esiintyvät Piper Perabo ja Adam Garcia.
Juoni

Nuori Violet (Piper Perabo) haaveilee lauluntekijän urasta ja lähtee isänsä (John Goodman) luota New Yorkiin. Hän päätyy töihin räväkkään Coyote Ugly -nimiseen baariin.
Arvioita

Film-O-Holic.com-elokuvasivuston Juha Rosenqvistin mielestä elokuva muistuttaa ilmiasultaan Mötley Crüe -yhtyeen musiikkivideoita. Violetin laulujen tekeminen ja elämässä selviytyminen vaikuttivat hänestä ”lähinnä vain heppoisilta perusteilta leipoa baariälämölöstä kertova elokuva.”
Aiheesta muualla

Coyote Ugly Internet Movie Databasessa (englanniksi)
Consumed by Your Poison

| Consumed by Your Poison Despised Icon |
| --- | --- | --- |

Studioalbumin tiedot
 Julkaistu: 2. lokakuuta 2002
 Tuottaja(t): Yannick St-Amand
 Tyylilaji: deathcore
 Kesto: 26.45
 Levy-yhtiö: Galy
Muut kannet
 Uudelleenjulkaisun kansi
Despised Iconin muut julkaisut
|   | Consumed by Your Poison 2002 | Syndicated Murderers 2004 |
Consumed by Your Poison kanadalaisen deathcore-yhtye Despised Iconin esikoisalbumi, joka julkaistiin 2. lokakuuta 2002. Albumi uudelleenjulkaistiin 4. huhtikuuta 2006 levymerkillä Century Media Records.
Kappaleet

Compelled to Copulate – 2.53 (säv. Alexandre Erian, Eric Jarrin, Steve Marois)
Poissonnariat – 3.20 (säv. Erian, Jarrin)
Grade A-One – 3.01 (säv. Erian, Jarrin, Marois)
Le Chêne et le Roseau – 3.04 (säv. Erian, Gregory Bussy, Jarrin)
Dead King – 0.54 (säv. Erian, Jarrin, Marois)
Absolu – 3.43 (säv. Bussy, Erian, Jarrin)
Fashionable – 2.45 (säv. Bussy, Erian, Jarrin, Marois)
Interfere in Your Days – 2.57 (säv. Erian, Jarrin, Marois)
Clef de Voûte – 3.06 (säv. Erian, Jarrin)
Despise the Icons – 0.58
Kappaleet > Uudelleenjulkaisun uudelleenäänitetyt bonusraidat

Poissanariat – 3.29 (säv. Erian, Jarrin)
Compelled to Copulate – 3.08 (säv. Erian, Jarrin, Marois)
Kokoonpano

Marie-Hélène Landry – laulu
Steve Marois – laulu
Eric Jarrin – kitara
Yannick St-Amand – kitara
Sebastien Piché – basso
Alexandre Erian – rummut
Aiheesta muualla

Consumed by Your Poison Discogsissa. (englanniksi)
Albumi Consumed by Your Poison Encyclopaedia Metallum -sivustolla (englanniksi)
Debbie Ryan

Debbie Ryan (s. 4. marraskuuta 1952) on yhdysvaltalainen koripallovalmentaja. Hän on ollut vuodesta 1977 lähtien Virginian yliopiston naisten koripallojoukkueen päävalmentajana. Lisäksi hän on valmentanut Yhdysvaltain naisten maajoukkuetta. Hän pääsi vuonna 2008 Women’s Basketball Hall of Fameen.
Ryan on toipunut haimasyövästä.
Debbie Flood

| Mitalit | Mitalit | Mitalit |  |
| --- | --- | --- | --- |
|  Kuvassa Flood soutaa Britannian joukkueessa kesäolympialaisissa 2012. |  Kuvassa Flood soutaa Britannian joukkueessa kesäolympialaisissa 2012. |  Kuvassa Flood soutaa Britannian joukkueessa kesäolympialaisissa 2012. |  |
Maa:   Yhdistynyt kuningaskunta
Naisten soutu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | Pariaironelonen |  |
|  Hopeaa | Peking 2008 | Pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Eton 2006 | Pariaironelonen |  |
|  Kultaa | München 2007 | Pariaironelonen |  |
|  Kultaa | Karapiro 2010 | Pariaironelonen |  |
Deborah Kirsty "Debbie" Flood (s. 27. helmikuuta 1980 Harrogate, North Yorkshire, Englanti) on brittiläinen soutaja. Hän on saavuttanut kaksi olympiamitalia, hopeaa kesäolympialaisten 2004 naisten pariaironelosesta Yhdistyneen kuningaskunnan joukkueesta sekä kesäolympialaisten 2008 naisten pariaironelosesta Yhdistyneen kuningaskunnan joukkueessa. Soudun maailmanmestaruuskilpailuista Flood on voittanut kolme naisten pariaironelosen kultamitalia vuosilta 2006, 2007 ja 2010.
Flood on 177 senttimetriä pitkä ja painaa 75 kilogrammaa.
Cobra Command

| Cobra |
| --- | --- |

Sarjakuvakustantamo:  Hasbro Sarjakuvat: Marvel Comics Devil's Due IDW
Ensiesiintyminen:  G.I. Joe: A Real American Hero (1982)
Luojat:  Larry Hama
Tiedot
Tukikohta:  vaihteleva
Perustajajäsenet:  Cobra Commander
Cobra Command, tunnetaan myös lyhyemmin nimellä Cobra on Hasbron G.I. Joe: A Real American Hero lelusarjassa ja muissa medioissa esiintyvä kuvitteellinen terroristijärjestö, jota johtaa Cobra Commander. He taistelevat Yhdysvaltain erikoisjoukkoa G.I. Joeta vastaan yrittäessään valloittaa maailmaa.